stanford-oval/wikipedia huggingface dataset:
Purppura (heraldiikka)
Aiheesta muualla

Kuvia tai muita tiedostoja aiheesta Purppura (heraldiikka) Wikimedia Commonsissa
RAC-ralli 1982

|  RAC-ralli 1982 |
| --- | --- |
 12. osakilpailu 12 osakilpailusta kaudella 1982. 
Ajankohta:  21.–25. marraskuuta 1982
Pituus:  69 erikoiskoetta, 691,77 km


Palkintokoroke
Voittaja:   Hannu Mikkola    Arne Hertz  (Audi Sport)
Toinen:   Michèle Mouton    Fabrizia Pons  (Audi Sport)
Kolmas:   Henri Toivonen    Fred Gallagher  (Rothmans Opel Rally Team)
RAC-ralli 1982 (viralliselta nimeltään 38. Lombard RAC Rally) oli rallin maailmanmestaruussarjan kilpailu kaudella 1982. Kilpailu järjestettiin 21.–25. marraskuuta 1982 Yorkissa. Kilpailu oli kauden viimeinen ja erikoiskokeiden yhteispituus oli 691,77 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Hannu Mikkola |  Arne Hertz | Audi Quattro | 8:01.46 | 0.0 |  |
| 2. |  Michèle Mouton |  Fabrizia Pons | Audi Quattro | 8:06.03 | +4.17 |  |
| 3. |  Henri Toivonen |  Fred Gallagher | Opel Ascona 400 | 8:06.12 | +4.26 |  |
| 4. |  Markku Alén |  Ilkka Kivimäki | Lancia Rally 037 | 8:11.43 | +9.57 |  |
| 5. |  Harald Demuth |  John Daniels | Audi Quattro | 8:14.10 | +12.24 |  |
| 6. |  Russell Brookes |  Mike Broad | Vauxhall Chevette 2300 HSR | 8:14.50 | +13.04 |  |
| 7. |  Björn Waldegård |  Ragnar Spjuth | Toyota Celica 2000GT | 8:16.29 | +14.43 |  |
| 8. |  Stig Blomqvist |  Björn Cederberg | Talbot Sunbeam Lotus | 8:17.12 | +15.26 |  |
| 9. |  Per Eklund |  Dave Whittock | Toyota Celica 2000GT | 8:21.42 | +19.56 |  |
| 10. |  Malcolm Wilson |  Mike Greasley | Audi Quattro | 8:22.32 | +20.46 |  |
Lähde:
Aiheesta muualla

Rally-Maps.com (englanniksi)
Osakilpailut MM-rallikaudella 1982
Monaco
Ruotsi
Portugali
Kenia
Ranska
Kreikka
Uusi-Seelanti
Brasilia
Suomi
Italia
Norsunluurannikko
Yhdistynyt kuningaskunta
Rallin maailmanmestaruussarjan Walesin rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1995  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019
Rigsar

Rigsar on bhutanilaisen populaarimusiikin tyylilaji. Sen keskeisin soitin on dranyen-niminen 15-kielinen kielisoitin. Rigsar kehittyi 1960-luvulla.
Suresh Moktanin julkaisema rigsar-albumi New Waves (1996) on parhaiten myynyt bhutanilainen albumi.
Puhoksen rautatieasema

Puhoksen rautatieasema (lyh. Pus) on rautatieliikennepaikka Karjalan radalla Kiteellä Puhoksen kylässä.
Puhos toimii junien kohtauspaikkana ja ratapihan pohjoispäästä johtaa raide Mustanselän rantaan, jossa sijaitsee Puhoksen Satama Oy.
Puhoksessa ei ole ollut henkilöliikennettä. 2000-luvun alussa on ollut suunnitteilla, että Kiteen matkustajaliikenne siirtyisi Puhokseen, koska se sijaitsee paremmassa paikassa kuin Tolosenmäessä sijaitseva Kiteen rautatieasema.
Historia

Puhokseen suunniteltiin asemaa jo 1920-luvulla. Aluksi oli suunnitelmissa, että rata rakennettaisiin Lahdesta Mikkelin ja tämän kautta Matkaselkään, mutta alkupää rakennettiin vain Heinolaan asti.
Puhokseen rakennettiin rautatie, kun Karjalan radan Parikkalan ja Onkamon välinen osuus rakennettiin. Puhos avattiin liikenteelle 1. joulukuuta 1965 ja tavaraliikenne Parikkalan ja Puhoksen välillä alkoi seuraavana vuonna. Asemarakennus rakennettiin Siporex-harkoista ja se valmistui 1976.
Aiheesta muualla

Vaunut.org: Puhoksen asemarakennus
Rasti-Lukko

| --- | --- |
Rasti-Lukko

Perustettu: 7.2.1962
Kaupunki: Rauma, Suomi
Värit: Sininen ja keltainen
Puheenjohtaja: Tommi Nyman

Rasti-Lukko on 7. helmikuuta 1962 perustettu raumalainen suunnistusseura. Ensimmäinen puheenjohtaja oli Tauno Nuotio.
Kuntorastit

Rasti-Lukko järjestää kuntorastit joka keskiviikko huhtikuun puolestavälistä aina lokakuuhun asti. Jokaisessa kuntorasteissa on neljä eri mittaista ja -vaikeustasoisia ratoja, jotka jakautuvat A (n. 7 km),  B (n. 5 km), C (n. 3 km) ja D (n. 2 km, helppo)
Sijoitukset suurviesteissä

Jukolan viesti 1963 Kiikalassa — 5.
Venlojen viesti 1984 Vierumäellä — 15.
Tiomila 1988 Långdunkerissa — 48.
Halikko-viesti 1992 Halikossa — 24.
25-manna 1997 — 61.
Nuorten Jukola 2009 Vaasassa -8
Suunnistuskoulu

Rasti-lukko pitää myös suunnistuskoulua alle 15-vuotiaille huhtikuusta kesäkuun alkuun ja heinäkuusta syyskuuhun saakka.
Aiheesta muualla

Seuran kotisivut
Ranskan 3. panssaridivisioona

| 3>  panssaridivisioona |
| --- | --- |
 divisioonan tunnus
Toiminnassa:  1943 -
Valtio:   Ranska
Puolustushaarat:  Maavoimat
Aselajit:  Panssari
Koko:  divisioona
Sodat ja taistelut:  Toinen maailmansota
Ranskan 3. panssaridivisioona (ransk. 3e Division Blindée) oli Ranskan maavoimien panssariyhtymä. Se kunnioittaa vuonna 1943 perustetun ja 1946 lakkautetun 3. algerialaisen jalkaväkidivisioonan perinteitä.
Divisioona perustettiin 1951 ja lakkautettiin 1991. Vuonna 1999 perustettu 3. mekanisoitu prikaati, josta muodostettiin 3. kevyt panssariprikaati, jatkaa divisioonan perinteitä. Divisioona muodostettiin uudelleen kesäkuussa 2016 Ranskan asevoimien uudelleen organisoinnin yhteydessä.
Historia

Vuonna 1951 3. divisioona muodostettiin Ranskan Saksaan sijoitettuihin joukkoihin. Yhtymään kuului lähes 15 000 miestä ja sen valvonnassa oli Saksan länsi osat. Divisioonaan kuului kolme prikaatia:
5. mekanisoitu prikaati Tübingenissä
12. mekanisoitu prikaati Offenbourgissa ja
13. motorisoitu prikaati Konstanzissa.
Vuonna 1978 divisioona nimettiin 3. panssaridivisioonaksi, jolloin sen kokoonpanoon kuului kolme jalkaväki-, kaksi panssari-, kaksi tykistö-, pioneeri- ja esikunta- ja huoltorykmentti. FFA:n organisaatiomuutoksen aikana divisioona  lakkautettiin 1991 ja se korvattiin 3. mekanisoidulla prikaatilla, joka nimettiin 2014 3. kevyeksi panssariprikaatiksi.
3. divisioona muodostettiin uudelleen 20. kesäkuuta 2016. Siihen kuuluu kolme prikaatia ja sen esikunta on Marseillessa.
Perinnejoukot

3. algerialainen jalkaväkidivisioona (3e DIA) perustettiin 15. huhtikuuta 1943 ja se lakkautettiin 15. huhtikuuta 1946
3. panssaridivisioona muodostettiin 1951 ja lakkautettiin heinäkuussa 1991
3. mekanisoitu prikaati perustettiin heinäkuussa 1999 ja se nimettiin uudelleen 3. kevyeksi panssariprikaatiksi 2014
3. divisioona muodostettiin uudelleen kesäkuussa 2016
Kokoonpano

Divisioona on osa maavoimia (ransk. Commandement des Forces Terrestres, CFT). Perustettaessa siihen kuului kaikkiaan 25 rykmenttiä, neljä esikuntaa ja yksi sotakoulu. Sen vahvuus oli 25 000 henkeä ja noin 4 000 reserviläistä. Divisioonaan kuuluu:
2. rakuunarykmentti Fontevraud-l'Abbaye
54. ilmatorjuntarykmentti Hyeres, jonka kalustona Mistral ohjukset
31. pioneerirykmentti Castelsarrasin
2. panssariprikaati Illkirch-Graffenstaden
6. kevyt panssariprikaati Nimes
11. laskuvarjoprikaati Balma
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:3rd Armored Division (France)
Ranskan 3. panssaridivisioona organisaatio (2019).
Käännös suomeksi
Raymond Bernard

Raymond Bernard (10. lokakuuta 1891 Pariisi, Ranska – 11. joulukuuta 1977 Pariisi) oli ranskalainen elokuvaohjaaja, käsikirjoittaja ja näyttelijä. Hän ohjasi 34 elokuvaa vuosina 1917–1958 ja käsikirjoitti 16 elokuvaa.
Bernardin isä oli kirjailija Tristan Bernard. Perhe oli hyvässä asemassa ja asui Pariisin hienostoalueilla. Bernadin ura alkoi ensimmäisen maailmansodan aikana, kun hän vuonna 1916 näytteli Sarah Bernhardtin kanssa Louis Mercantonin ja René Hervilin elokuvassa Jeanne Doré, jonka käsikirjoitus pohjautui hänen isänsä teokseen. Vuonna 1917 hän pääsi jo ohjaamaan, ja vuonna 1919 valmistui hänen ensimmäinen oma ohjauksensa, elokuva Le Petit café, joka myös pohjautui hänen isänsä teokseen. Pääosassa oli aikansa maineikas näyttelijä ja elokuvan uranuurtaja Max Linder.
Vuonna 1931 Bernard teki ensimmäisen äänielokuvansa. Toisen maailmansodan aikana hän ei juutalaisen syntyperänsä takia saanut tehdä elokuvia, mutta ryhtyi heti sodan päätyttyä taas työhön.
Aiheesta muualla

Raymond Bernard Internet Movie Databasessa. (englanniksi)
Reinikka

Reinikka on suomenkielinen sukunimi. Reinikka-nimisiä henkilöitä:
Aulis Reinikka (myöh. Ala-Reinikka, 1915–1998), suomalainen seiväshyppääjä ja kymmenottelija
Eino Jaakko Reinikka (1895–1919), suomalainen jääkärivääpeli
Ilmari Reinikka (1906–1978), suomalainen korkeushyppääjä
Jarkko Reinikka (s. 1982), suomalainen futsal-pelaaja
Matti Reinikka (1883–1917), suomalainen sortovuosien aktivisti
Pekka Reinikka (vuoteen 1947 Keinänen, s. 1932), suomalainen eräkirjailija
Ritva Reinikka (s. 1955), suomalainen taloustieteilijä ja Maailmanpankin johtaja
Topi Reinikka (1927–1998), suomalainen näyttelijä
Tyko Reinikka (1887–1964), suomalainen poliitikko ja pankinjohtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Siuntio Silosäkeen tarinat

| Siuntio Silosäkeen tarinat> The Tales of Beedle the Bard |
| --- | --- |

Alkuperäisteos
Kirjailija:  J. K. Rowling
Kuvittaja:  J. K. Rowling
Kansitaiteilija:  J. K. Rowling
Kieli:  englanti
Genre:  satu
Kustantaja:  Children’s High Level Group
Julkaistu:  4. joulukuuta 2008
Sivumäärä:  128
ISBN:  978-0-7475-9987-6
Suomennos
Suomentaja:  Jaana Kapari-Jatta
Kuvittaja:  J. K. Rowling
Kansitaiteilija:  J. K. Rowling
Kustantaja:  Tammi
Julkaistu:  3. maaliskuuta 2009
Ulkoasu:  sidottu
Sivumäärä:  98
ISBN:  978-951-31-4801-0
Löydä lisää kirjojaKirjallisuuden teemasivulta
Siuntio Silosäkeen tarinat (engl. The Tales of Beedle the Bard) on  brittikirjailija J. K. Rowlingin satukirja. Yksi sen sisältämistä viidestä sadusta on merkittävässä osassa Harry Potter -sarjan viimeisessä osassa Kuoleman varjelukset. Tylypahkan rehtori Albus Dumbledore jättää kirjan Harryn ystävälle Hermionelle vihjeeksi tarunomaisten varjelusten merkityksestä.
Alun perin kirjasta tehtiin loppuvuodesta 2007 vain seitsemän käsin kirjoitettua kappaletta, jotka Rowling sekä kirjoitti että kuvitti. Nahkakantiset kirjat on koristeltu jokainen erilaisin korukivin. Rowling lahjoitti kuusi kirjoista niille ihmisille, jotka olivat vuosien mittaan olleet hänen lähimpiä yhteistyökumppaneitaan ja avustajiaan Potter-sarjan parissa. Kuukivin koristeltu seitsemäs kappale myytiin hyväntekeväisyyshuutokaupassa Amazon.com-verkkokirjakaupalle, joka maksoi siitä noin 2,5 miljoonaa euroa. Huutokaupan tuotto ohjattiin eurooppalaiseen lastensuojelutyöhön.
31. heinäkuuta 2008 uutisoitiin, että hyväntekeväisyysjärjestö The Children’s High Level Group julkaisee kirjan kaikkien saataville 4. joulukuuta. Lisäksi Amazon.com julkaisee kirjasta yksinoikeudella keräilijöille suunnatun erikoispainoksen, joka muistuttaa ulkonäöltään seitsemää alkuperäistä kappaletta ja sisältää enemmän kuvitusta kuin tavallinen laitos. Suomeksi kirja julkaistiin maaliskuussa 2009 Jaana Kapari-Jatan suomentamana.
Kirjan sadut

Velho ja pomppiva pata (The Wizard and the Hopping Pot)
Oivan onnen alkulähde (The Fountain of Fair Fortune)
Tietäjän karvainen sydän (The Warlock's Hairy Heart)
Tanili Kanilin käkättävä kanto (Babbitty Rabbitty and her Cackling Stump)
Tarina kolmesta veljeksestä (The Tale of the Three Brothers)
Kuvia

Collector's Editionin säilytyslaatikko.
The Tales of Beedle the Bard, Collector's Edition.
Collector's Editionin sisältö.
Aiheesta muualla

Uusisuomi.fi (Arkistoitu – Internet Archive)
Harry Potter -fanit
Yle.fi
Rhea

Naispuolinen titaani Rhea
Rhea (m.kreik. Ῥέα) on kreikkalaisessa mytologiassa naispuolinen titaani, Uranoksen ja Gaian lapsi. Hän oli Kronoksen sisar ja vaimo sekä Demeterin, Haadeen, Heran, Hestian, Poseidonin ja Zeuksen äiti.
Respawn Entertainment

| Respawn Entertainment |
| --- | --- |

Perustettu:  2010
Perustaja:  Jason West, Vince Zampella
Kotipaikka:  Yhdysvallat
Toimiala:  videopeliteollisuus
Tuotteet:  videopelit
Emoyhtiö:  Electronic Arts
Kotisivu:  respawn.com
Infobox OKVirheellinen NIMI-arvo: 
Respawn Entertainment on yhdysvaltalainen pelitalo, jonka perustivat vuonna 2010 Jason West ja Vince Zampella.
Ennen West ja Zampella olivat Call of Duty -sarjan tehneen Infinity Wardin johdossa, kunnes he riitaantuivat Activisionin kanssa ja Activision erotti heidät keväällä 2010. Uutta pelitaloa perustamassa oli heidän lisäkseen 38 Infinity Wardilta eronnutta työntekijää. Electronic Arts osti yrityksen marraskuussa 2017. Vuonna 2020 Respawn ilmoitti avaavansa uuden studion Vancouverissa, ja se keskittyisi Apex Legendsin jatkuvaan kehittämiseen. Uusi studio sijaitsee EA Vancouverin kampuksella.
Studiolla oli työn alla uusi Tähtien sota -aiheinen peli, joka peruttiin helmikuussa 2024 kun emoyhtiö Electronic Arts päätti irtisanoa työntekijöitä.
Pelit

Yhtiö on kehittänyt Titanfall -pelin, jonka Electronic Arts julkaisi 14. maaliskuuta 2014. Jatko-osa Titanfall 2 on julkaistu vuonna 2016.
Yhtiön peli Apex Legends on Titanfall-sarjan pohjalta tehty ilmaispeli ja se julkaistiin alkuvuonna 2019.
| Vuosi | Nimi | Alusta(t) | Julkaisija |
| --- | --- | --- | --- |
| 2014 | Titanfall | Microsoft Windows, Xbox 360, Xbox One | Electronic Arts |
| 2016 | Titanfall 2 | Microsoft Windows, PlayStation 4, Xbox One | Electronic Arts |
| 2019 | Apex Legends | Microsoft Windows, PlayStation 4, Xbox One | Electronic Arts |
| 2019 | Star Wars Jedi: Fallen Order | Microsoft Windows, PlayStation 4, Xbox One | Electronic Arts |
| 2020 | Medal of Honor: Above and Beyond | Oculus Rift | Oculus Studios, Electronic Arts |
| 2023 | Star Wars Jedi: Survivor | Microsoft Windows, PlayStation 5, Xbox Series X/S | Electronic Arts |
Aiheesta muualla

Profiili MobyGamesissä (Arkistoitu – Internet Archive) (englanniksi)
Rharous

| Rharous |
| --- | --- |
 Nigerjoen rantaa Rharousin luona.
 Rharous
 Koordinaatit: 16°52′48″N, 1°55′26″W 
Valtio:  Mali
Alue:  Timbuktu
Piiri:  Gourma-Rharous
Hallinto:  
 – Asutustyyppi:  kunta
Väkiluku (2009):  26 100
Infobox OKVirheellinen NIMI-arvo: 
Rharous (myös Gourma-Rharous) on maalaiskunta, sen keskuskylä sekä Gourma-Rharousin piirin hallinnollinen keskus Timbuktun alueella Malissa. Se sijaitsee Nigerjoen varrella 150 kilometriä Timbuktusta itään. Kunnassa on 26 100 asukasta (vuonna 2009).
Rharousin kunnan pinta-ala on 7 000 neliökilometriä. Se rajoittuu idässä Gourma-Rharousin piirin Banikanen, etelässä Ouinerdenin ja Hamzakoman sekä lännessä Sérérén kuntiin ja pohjoisessa Timbuktun piiriin. Seutu kuuluu aavikoitumisesta kärsivään Sahelin vyöhykkeeseen.
Kuntaan kuuluu 13 kylää ja 16 paimentolaisryhmää. Asukkaat ovat songhaita, tuaregeja, arabeja, fulbeja ja bozoja. Tärkeimmät kielet ovat tamašek ja songhai. Vallitseva uskonto on islam.
Seudun pääelinkeinot ovat maanviljely Nigerjoen varrella sekä paimentolaisuuteen perustuva karjanhoito sisämaan Gourman alueella. Tärkein viljelykasvi on riisi. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja.
Kunnassa on kuusi koulua ja seitsemän lukutaitokeskusta. Koulut tavoittavat 61,2 % ikäluokasta (vuonna 2003). Rharousissa on terveyskeskus ja Bengelissä terveysasema.
Nähtävyyksiä ovat Nigerjoen virtahevot, Bornan luolat kalliopiirroksineen ja piirtokirjoituksineen sekä Dakar-rallin aikana helikopterionnettomuudessa kuolleiden Thierry Sabinen ja Daniel Balavoinen muistomerkki sisämaassa. Matkailua alueelle ei juurikaan ole.
Respect M.E.

| Respect M> E. Missy Elliott |
| --- | --- | --- |

Kokoelmalevyn tiedot
 Äänitetty : 1997-2005
 Julkaistu: 4. syyskuuta 2006
 Tuottaja(t): Missy Elliott, Craig Brockman, Warryn Campbell, Nisan Stewart, Timbaland, Rhemario Webber
 Tyylilaji: hip hop, R&B
 Kesto: 68.27
 Levy-yhtiö: Atlantic
Missy Elliottin muut julkaisut
| The Cookbook 2005 | Respect M.E. 2006 | Block Party 2010 |
Respect M.E. on rap-artisti Missy Elliottin 4. syyskuuta 2006 julkaistu kokoelma-albumi.
Taustaa

Albumista tuli Missy Elliottin toinen kymmenen parhaan joukkoon päässyt albumi Britannian listalla. Albumi sijoittui sijalle seitsemän. Britanniassa albumi on myös myynyt kultaa. Albumia on myyty maailmanlaajuisesti noin 500 000 kappaletta.
Kokoelmalta julkaistiin ”We Run This” -kappale singlenä.
Kappaleet

| # | Kappale | Aika |
| --- | --- | --- |
| 1. | "Get Ur Freak On" | 3:57 |
| 2. | "Lose Control" (feat. Ciara & Fatman Scoop) | 3:47 |
| 3. | "4 My People" (Basement Jaxx Remix) | 3:32 |
| 4. | "We Run This" | 3:24 |
| 5. | "Work It" | 4:24 |
| 6. | "Gossip Folks" (feat. Ludacris) | 3:57 |
| 7. | "One Minute Man" (feat. Ludacris) | 4:13 |
| 8. | "I'm Really Hot" | 3:31 |
| 9. | "Pass That Dutch" | 3:41 |
| 10. | "Beep Me 911" (feat. 702) | 4:58 |
| 11. | "The Rain (Supa Dupa Fly)" | 4:06 |
| 12. | "All n My Grill" (feat. Big Boi & Nicole Wray) | 4:32 |
| 13. | "Hit Em wit da Hee" (feat. Lil' Kim) | 4:20 |
| 14. | "Hot Boyz" (feat. Lil' Mo) | 3:36 |
| 15. | "Sock It 2 Me" (feat. Da Brat) | 4:17 |
| 16. | "She's a Bitch" | 4:00 |
| 17. | "Teary Eyed" | 3:40 |
Reinickendorf

Reinickendorf voi tarkoittaa:
Reinickendorf, Berliinin hallintoalue (Bezirk)
Reinickendorf, Berliinin kaupunginosa (Ortsteil)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reinickendorf”, voi hakea sivunnimihaulla, laajalla sivunnimihaulla tai tekstihaulla.
Reinier Beeuwkes

Reinier Beeuwkes vuonna 1905.
Reinier Bertus Beeuwkes (17. helmikuuta 1884, Haag, Alankomaat – 1. huhtikuuta 1963) oli alankomaalainen jalkapallomaalivahti.
Beeuwkes edusti vuosisadan vaihteessa FC Dordrechtia, josta hänet valittiin Alankomaiden maajoukkueen kaikkien aikojen ensimmäiseksi maalivahdiksi. Hän vartioi Alankomaiden maalia maan ensimmäisessä maaottelussa, joka pelattiin 30. huhtikuuta 1905 Antwerpenissä. Ottelu päättyi Alankomaiden 4-1 voittoon. Beeuwkesin uran kohokohta oli kolmas sija 1908 olympialaisissa. Kyseiset kisat olivat ensimmäiset olympialaiset, joissa jalkapallo oli mukana.
Vuonna 1910 hän lopetti pelaajauransa ja muutti Alankomaiden Itä-Intiaan (nykyisen Indonesian alueelle), joka oli silloin Alankomaiden siirtomaa.
Raine Munukka

Raine Mikko Munukka (s. 6. toukokuuta 1982 Ilmajoki) on suomalainen kiekonheittäjä. Hän on edustanut vuodesta 2009 Kuortaneen Kuntoa ja sitä ennen Ilmajoen Kisailijoita. Hän valmentaa itse itseään. Hänen ennätyksensä 62,40 m on vuodelta 2008.
Munukka sijoittui pronssille alle 18-vuotiaiden MM-kilpailuissa 1999 tuloksella 56,52.
Kiekonheiton talvimestaruuskilpailuissa Munukka sai SM-hopeaa vuonna 2020. Kalevan kisoissa hän on sijoittunut parhaimmillaan neljänneksi vuonna 2019. Nuorten SM-kilpailuissa hän on voittanut 17-vuotiaissa SM-kultaa 1999, 19-vuotiaissa SM-kultaa 2001 ja SM-pronssia 2000 ja 22-vuotiaissa SM-kultaa 2004 ja SM-hopeaa 2003.
Purjevälskäri

| Purjevälskäri |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Välskärikalamaiset Acanthuroidei
Heimo::  Välskärikalat Acanthuridae
Suku::  Zebrasoma
Laji::  veliferum
Kaksiosainen nimi
 Zebrasoma veliferum  (Bloch, 1795) 
Katso myös
   Purjevälskäri Wikispeciesissä   Purjevälskäri Commonsissa 
Infobox OKNimi-testi OKIUCN-testi OK: 
Purjevälskäri (Zebrasoma veliferum) on välskärikaloihin kuuluva kala.
Koko ja ulkonäkö

Purjevälskäri voi kasvaa 40 cm pitkäksi. Sen vartalo on tumman ja vaaleamman ruskean pystyraitainen, litteä. Kalan pullistellessa vaikkapa lajitoverin uhkailemiseksi selkäevä nousee purjeeksi, jonka pinta-ala on lähes yhtä suuri kuin kalan vartalo.
Alkuperä

Purjevälskäri elää luonnossa Indopasifisella merialueella ja läntisellä Tyynellämerellä.
Käyttäytyminen

Purjevälskäri tarvitsee runsaasti uintitilaa, ja se voi käyttäytyä aggressiivisesti muita välskäreitä kohtaan. Se ei yleensä näyki koralleja, joten se sopii riutta-akvaarioon.
Ravinto

Purjevälskäri syö elävää tai kuivattua levää, tai leväpitoista valmisruokaa.
Aiheesta muualla

Zebrasoma veliferum (peilipalvelin) FishBase. Froese, R. & Pauly, D. (toim.). (englanniksi)
Raine Siltala

Raine Siltala rummuissa Niilan keikalla
Raine Aarre Siltala (s. 26. syyskuuta 1984 Valtimo) on suomalainen urheilujournalisti, komediakäsikirjoittaja ja mainostoimistoyrittäjä vuoteen 2017 asti, kunnes palasi pitkäaikaisten markkinointipäällikköpestiensä jälkeen yrittäjäksi vuonna 2023. Siltala on luonut oman tv-formaatin Wannabe Superstar, jota on esitetty Ylen kanavilla. Tennispelaaja Jarkko Niemisen salibandyliigakaudesta kertova draamarealitykomediasarja on yksi katsotuimpia[lähde? ] suomalaisia netissä esitettyjä urheiluaiheisia sarjoja.
Hän soitti rumpuja Niila-nimisen artistin bändissä vuosina 2003–2011. Siltala on pelannut pääsarjatasoilla salibandyä (liiga & 1.div)  ja voitti Tapanilan Erän joukkueessa salibandyn Suomen cupin vuonna 2012.
Siltala aloitti joulukuussa 2017 markkinointipäällikkönä Savo Volleyssa, uudessa lentopallon mestaruusliigajoukkueessa. Savo Volleyn markkinointi voitti heti ensimmäisenä toimintavuotenaan vuoden lentopalloilmiön palkinnon ja sijoittui neljänneksi mestaruusliigassa.
Vuonna 2020 Siltala jatkoi Savo Volleyn markkinoinnin johdossa, mutta siirtyi päätyökseen asiakkuuspäälliköksi Tampereelle mainostoimisto Ahooy Creativeen. Elokuussa 2021 Siltala aloitti päätoimensa ohella lentopallon Mestaruusliigajoukkueen LP Kangasalan markkinoinnissa.
Tammikuussa 2023 Siltala palasi takaisin mainostoimistoalalle omalla raineaarre -brändillään.[lähde? ]
Rigs of Rods

| Rigs of Rods |
| --- | --- |

Luoja:  Pierre-Michel Ricordel
Kehittäjä:  Pierre-Michel Ricordel
Kehityshistoria
Ensijulkaisu:  11.8.2005
Lopetettu:  0.38.67 / 1.11.2011
Kehitysversio:  0.4.5.1 / 24.8.2015
Tiedot
Ohjelmistotyyppi:  Peli / Simulaatio
Alusta:  Windows (XP/Vista/7/8), Linux, Mac (Leopard), IA-32, x64
Ohjelmointikielet:  C++
Lisenssi:  GPLv3
Aiheesta muualla
Verkkosivusto
Rigs of Rods on avoimeen lähdekoodiin perustuva fysiikkasimulaattoripeli. Pelissä on autoja, lentokoneita, veneitä, laivoja, helikoptereita, tela-ajoneuvoja ja mitä tahansa ajoneuvoja joita pelin rakennuspalikoista voi rakentaa. Peli käyttää pehmeän kappaleen dynamiikkasimulaatiota ajoneuvojen liikkeiden ja deformaation mallintamiseen. Pelin fysiikkamallinnus perustuu solmukohtiin ja palkkeihin. Solmukohdilla (nodes) on ennalta asetettu massa, ja ne yhdistetään toisiinsa joustavilla palkeilla (beams), joiden avulla voidaan rakentaa haluttu rakenne, esimerkiksi ajoneuvon runko tai pyörät. Palkkien joustavuus ja rikkoutumis- sekä vääntymisarvot ovat täysin säädettävissä. Solmukohtiin ja palkkeihin perustuva fysiikkasimulaatio on se, mikä erottaa Rigs Of Rodsin useimmista tavallisista auto- tai lentopeleistä; mitään ajoneuvotyyppiä ei ole ennalta määritetty pelin pelimoottoriin, vaan peli simuloi ainoastaan solmupisteiden ja palkkien liikkeitä. Rigs of Rods käyttää avoimen lähdekoodin OGRE grafiikkamoottoria.
Peliin on mahdollista saada pelin omalta sivulta lisää ajoneuvoja ja kenttiä. Pelissä ei ole tarkoitusta; voit ajaa tai lentää vapaasti. Pelikentät jatkuvat loputtomiin (vain vettä). Pelissä on myös moninpelimahdollisuus, joka ei vaadi tunnuksia. Moninpeli on ollut pelissä versiosta 0.33 alkaen. Pelin esineet ovat 3D mesh files -pohjaisia. Pelin tuorein vakaa versio on 0.4.8.0 vuodesta 2018 alkaen.
Vuonna 2016 pelin foorumi arkistoitiin, mutta sittemmin samana vuonna (2016) pelin uusi foorumi avattiin, ja se on edelleen toiminnassa.
Aiheesta muualla

Kotisivut (Arkistoitu – Internet Archive) (englanniksi)